##### C:\Users\Usuario\Desktop\Ord-17-C-1-10\Cua-17-fano\S-vida.jpgMISA CON NENOS

##### 2 de abril de 2017

**CORESMA 5º-A**

##### Xoán 11, 3-7. 17. 20-27. 33-45 (breve):

##### “*Eu* *son a resurrección e la vida”*.

**Mensaxe:**  **Na Coresma descobre a Xesús.**

**É VIDA: Fonte de vida e de resurrección.**

1. **ACOLLIDA**

Irmáns e irmás: no último domingo de Coresma, o evanxeo relátanos a resurrección de Lázaro. E é que, Xesús esperta as ganas de vivir, dá á vida unha intensidade e profundidade insospeitadas. Ao dicirnos: “*eu son a resurrección e a vida*”, estanos ensinando a amar a vida, a ser responsables ante as posibilidades que a vida nos dá, a coidar a vida divina que hai en nós. Que o encontro con Cristo neste día, nesta celebración comunitaria anímenos a dicir a Xesús: Creo Xesús, ti es a resurrección e a vida plena.

*(Poderíase poñer no presbiterio varias macetas de plantas floridas sobre unhas vendas e unha frase: “Xesús, es fonte de Vida e de Resurrección”).*

* ***No nome do Pai …*** *O Señor resucitado, que é fonte de vida plena para todos, sexa convosco.*

1. **PERDÓN**

*Recoñecemos os nosos pecados:*

- Ti, Xesús, que viñeches buscar o que estaba perdido. ***Señor, ten piedade.***

- Ti, Xesús, que quixeches dar a vida en rescate por todos. ***Cristo, ten piedade.***

- Ti, Xesús, que es a Resurrección e a Vida. ***Señor, ten piedade.***

**3. LECTURAS**

As lecturas de hoxe fálannos do Deus que aposta sempre pola vida. Na primeira Ezequiel fálanos da promesa de Deus que nos resucitará á vida. Tamén nós somos chamados a pasar da morte á vida, impulsados polo Espírito que foi derramado sobre nós. Oxalá o grito do Señor a Lázaro, chamándoo a saír do sepulcro, resoe hoxe con forza en cada un dos nosos corazóns! Que estas lecturas nos axuden tamén a prepararnos á Semana Santa: Xesús é a fonte da nosa vida e a resurrección definitiva.

1. **ORACIÓN DA COMUNIDADE**

*A Deus, Pai e amigo da vida, oramos con fe, dicindo:*

***- Creo Señor, dános a túa Vida.***

1.- Pola Igrexa, para que nos contaxie de ganas de vivir, de ilusión, de fe en Cristo resucitado. ***Oremos.***

2.- Polos cristiáns, para que superemos aquilo que hai de morte, de pecado, de vicio en nós. ***Oremos.***

3.- Polos que viven nos sepulcros da pobreza, da desesperanza, da falta de fe. ***Oremos.***

4.- Polos nosos defuntos, e polas vítimas do terrorismo ou das guerras. ***Oremos.***

5.- Polos que se esforzan en desenvolver as súas capacidades e loitan pola vida, especialmente os enfermos. ***Oremos.***

*Dámosche grazas, Pai polo don da vida, axúdanos a respectala e a defendela. Por XCNS.*

**5. PRESENTACIÓN DE OFRENDAS**

**- VENDAS:** As Vendas representan todo o que nos ata e nos impide que Xesús sexa o máis importante para nós, a nosa vida, aquel a quen cremos e aquel a quen queremos dar o que somos e temos.

**- ÓLEO BAUTISMAL:** O Óleo Bautismal que recibimos no Bautismo é como unha medicina para o noso espírito, para ter forza para loitar contra as adversidades da vida e saír do sepulcro do egoísmo, da intolerancia, etc.

**- MEDICINAS … O PAN E O VIÑO:** Este último domingo de Coresma fálanos da vida e da morte. As medicinas

son símbolo do coidado da vida, sen elas non poderiamos vivir ou a nosa vida estaría moi deteriorada.

Señor, queremos expresarche o noso desexo de coidar a nosa vida con todas as súas posibilidades e

dámosche grazas pola Vida eterna que queres para nós. E que valoremos cada día **máis o pan e o viño**, a

medicina de inmortalidade, porque sabemos que *“o que come deste pan vivirá para sempre”.*

**6. VÍDEOS OU PPW PARA ESTE DOMINGO: Coresma- 5º A**

- A resurrección de Lázaro, película: <http://www.youtube.com/watch?v=D-eD9FJNPjY>

- A resurrección de Lázaro, película, subtitulada: <https://www.youtube.com/watch?v=cMtO9f7B4nQ>

- Resurrección de Lázaro, película: <https://www.youtube.com/watch?v=ZYpbsfMUgd0>

- Res. de Lázaro, debuxos: <https://www.youtube.com/watch?v=5bciGH2ltQ4>

- Resurrección de Lázaro, debuxos: <https://www.youtube.com/watch?v=zDxr_xcqeA8>

- Xesús resucita a Lázaro, debuxos: <https://www.youtube.com/watch?v=O5U5l-xoWRA>

- Dar vida, reflexión: <https://www.youtube.com/watch?v=fvmhTXMoM9c&t=63s>

- Eu creo na túa resurrección, Irmá. Glenda, canto: <https://www.youtube.com/watch?v=3prZnc-li3M>

- A resurrección de Lázaro, representación: <https://www.youtube.com/watch?v=GvUnB0Tq6Kw>

- Lázaro, debuxos <http://www.youtube.com/watch?v=nDDSWaWbZ74>

- É bonita a vida (Dani Martín) <https://www.youtube.com/watch?v=XBuYmneAQ28>

**7. ALGUNAS SUXESTIÓN:**

- **Podemos decorar o presbiterio** con plantas, sementes ou outras cousas sobre un veo, que nos recorden vida, e unha frase: *“Xesús, es fonte de Vida e de Resurrección”.* Tamén se podería sementar nunha maceta uns grans para velos xermolar en pascua.

- **Resulta fácil a representación do evanxeo** cos personaxes: Xesús, Lázaro, Marta (cos ollos tapados ao principio), Xesús (con cartel: Son a vida) e narrador.

- En Coresma **recordamos o noso bautismo:** podemos achegarnos á pía bautismal que é imaxe sacramental do sepulcro de Cristo. Podemos tocar a auga recordando que cando nos bautizamos atopámonos con Cristo e unímonos a el de tal xeito que, con el, home coma nós, entramos na morte ao pecado, pero con el, Vida e Resurrección nosa, entramos na vida para Deus. É dicir, o noso futuro non é xa a morte senón destinados á Vida con Cristo e para a gloria de Deus. Tamén poderiamos poñer un cirio aceso, anticipo do cirio pascual, luz que vence as tebras da morte.

**- Organizade un momento de oración** e para iso metede nunha bolsa unhas sementes para cada neno e un recipiente onde botar as de todos. Pensade cada un que sementes de vida queredes sementar. E imos pedindo ao Señor que nos axude a sementar a semente de … Ao final dicimos todos: *“ofrecemos unhas sementes que representan a nosa fe en Xesús resucitado e a esperanza na nosa resurrección”.*

****